Australian Service Medal

Australian Service Medal er en australsk militær medalje innstiftet ved kongelig brev av 13. september 1988 for tjeneste i fredsbevarende operasjoner eller ikke-krigslignende forhold siden 1975.Australian Service Medal , It's an honour , Australias generalguvernør, besøkt 6. november 2012.Letters Patent , som kunngjort i Commonwealth of Australia Gazette. Fra Department of Defence, Australian Government. En annen medalje, Australian Service Medal 1945–1975, tildeles for tjeneste før dette.

Medaljen ble i 2012 erstattet av Australian Operational Service Medal, men vil fremdeles bli tildelt frem til avslutningen av de operasjonene medaljen er godkjent for.Australian Operational Service Medal (OSM) , Department of Defence, besøkt 19. juli 2013.

Utforming
Australian Service Medal er i nysølv. På aversen har medaljen Australias riksvåpen påmontert emblemet til Australian Defence Force Joint Service. Reversen har en samveldestjerne med sju spisser og innskriften «FOR SERVICE» omgitt av en krans mimosa.

På toppen har medaljen Sankt Edvards krone og et rektangulært oppheng som båndet løper gjennom. Båndet har en smal brun midtstripe, og utenfor dette bredere striper av mørk grønt og lys grønt, deretter smale gule striper, så bredere sølvgrønt ytterst.

Spenner
Medaljebåndet utstyres med spenner som viser i hvilket land, område eller operasjon siden 14. februar 1975 medaljen er tildelt for. Spennen er i nysølv.Australian Service Medal , Department of Defence, besøkt 6. november 2012. Det er utarbeidet kriterier for kvalifiserende tjeneste for de ulike spennene.Eligibility Criteria For ASM Clasps Issued To Date , Department of Defence, besøkt 6. november 2012.

Disse spennene er godkjent:

«BALKANS» for Operation Osier 1997–, til støtte for SFOR og KFOR.
«BOUGAINVILLE» for Operation Bel Isi, Bougainville, 1997–2003.
«CAMBODIA» for FN-tjeneste og minerydding 1993–1999.
«CT/SR» for tjeneste i Tactical Assault Group eller Recovery Force 1979–.
«EAST TIMOR» for humanitært arbeid i 1975, tjeneste i UNAMET og Operation Spitfire 1999, aktiviteter innen forsvarssamarbeid 2001–2006 og tjeneste i UNMISET, UNOTIL og UNMIT 2003–2006.  
«ETHIOPIA/ERITREA» for tjeneste i UNMEE 2001–.
«GUATEMALA» for FN-tjeneste 1997.
«GULF» for tjeneste i Persiabukten og Omanbukten 1986–1989.
«HAITI» for tjeneste i Haiti 1994–1996.
«IRAN/IRAQ» for tjeneste i UNIIMOG 1988–1991.
«IRAQ» for tjeneste i etterkant av Gulfkrigen 1991–2003.
«IRIAN JAYA» for tjeneste i de ulike delene av Operation Cenderawasih, Vest-Papua, 1976–1981.
«KASHMIR» for FN-tjeneste 1975–.
«KOREA» for FN-tjeneste 1975–.
«KUWAIT» for tjeneste i Kuwait i forkant (1990–1991) og etterkant (1991–) av Gulfkrigen.
«LEBANON» for tjeneste i Beirut 2006 og 2007–2008.
«MIDDLE EAST» for tjeneste i blant annet UNTSO 1975– og UNIFIL 1978–. 
«MOZAMBIQUE» for FN-tjeneste 1994–2002.
«PESHAWAR» for minerydding 1989–.
«SE ASIA» for tjeneste i blant annet Singapore 1975 og Malaysia 1975–1989.
«SINAI» for tjeneste i MFO 1982–1986 og 1993–.
«SOLOMON IS» for tjeneste i internasjonal fredsmonitorering 2000–2002.
«SOLOMON IS II» for tjeneste til støtte for regjeringa på Salomonøyene 2003–.
«SOMALIA» for tjeneste i UNOSOM 1992–1993.
«S.PACIFIC 2006» for tjeneste for å sikre egne innbyggere på Fiji 2006.
«SPECIAL OPS» for tjeneste i spesialoperasjoner.
«SUDAN» for tjeneste i UNMISUD (2005–) og UNAMID (2008–).
«TIMOR-LESTE» for tjeneste i blant annet UNOTIL og UNMIT 2006–.
«UGANDA» for tjeneste med Commonwealth Military Training Team in Uganda 1982–1984.
«WEST SAHARA» for tjeneste i Vest-Sahara 1991–.

Tildeling
Australian Service Medal tildeles av Australias generalguvernør etter innstilling fra forsvarssjefen eller den denne bemyndiger.

Referanser

Kategori:Australske militære utmerkelser
Kategori:Utmerkelser etablert i 1988